આ પ્રસંગે વન મંત્રી ગણપતસિંહ વસાવા અને પંચાયત રાજય મંત્રી જયેદ્રસિંહ પરમારે પણ પ્રાંસગિક પ્રવચન કર્યા હતાં. અખિલ ભારતીય હિતરક્ષાના પ્રમુખ ગીરીશજી કુબેર દ્વારા બંધારણની અનુસૂચિ ૫ અને ૬ અંગેની વિસ્તૃત સમજ અપાઇ હતી. તેમજ આદિજાતિ વિકાસ વિભાગના અધિકારી એસ. એમ. કક્કડએ રાજય સરકાર દ્વારા અમલી વિવિધ યોજનાઓ અને કાર્યક્રમોની માહિતી આપતું પ્રેઝેન્ટેશન રજૂ કર્યું હતું. એક દિવસીય શિબીરમાં પેસા એક્ટ, વન અધિકાર અધિનિયમ જેવા વિષય પર પણ વિસ્તૃત માહિતી આપવામાં આવી હતી.